CELEX: 32010R0216
Language: el
Date: 2010-03-15 00:00:00
Title: Κανονισμός (ΕΕ) αριθ. 216/2010 της Επιτροπής, της 15ης Μαρτίου 2010 , για την εφαρμογή του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία, όσον αφορά τον ορισμό των κατηγοριών αιτιολογιών για τις άδειες παραμονής (Κείμενο που παρουσιάζει ενδιαφέρον για τον ΕΟΧ)

16.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 66/1
            
         ΚΑΝΟΝΙΣΜΌΣ (ΕΕ) αριθ. 216/2010 ΤΗΣ ΕΠΙΤΡΟΠΉΣ
   της 15ης Μαρτίου 2010
   για την εφαρμογή του κανονισμού (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου περί κοινοτικών στατιστικών για τη μετανάστευση και τη διεθνή προστασία, όσον αφορά τον ορισμό των κατηγοριών αιτιολογιών για τις άδειες παραμονής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 862/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, περί κοινοτικών στατιστικών για τη μετανάστευση και τη διεθνή προστασία (1), και ιδίως το άρθρο 10 παράγραφος 2 στοιχείο γ),
   Εκτιμώντας τα ακόλουθα:
   
               (1)
            
            
               Με σκοπό, αφενός, την εξασφάλιση της συγκρισιμότητας των στατιστικών στοιχείων από διοικητικές πηγές σχετικά με τις άδειες παραμονής στα κράτη μέλη και, αφετέρου, την κατάρτιση αξιόπιστων επισκοπήσεων σε κοινοτικό επίπεδο, ο ορισμός των κατηγοριών αιτιολογιών για την έκδοση άδειας πρέπει να είναι ο ίδιος σε όλα τα κράτη μέλη.
            
         
               (2)
            
            
               Σύμφωνα με τον κανονισμό (ΕΚ) αριθ. 862/2007, η Επιτροπή θα πρέπει να ορίσει τις κατηγορίες αιτιολογιών για την έκδοση άδειας.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατηγορίες των αιτιολογιών έκδοσης αδειών παραμονής που προβλέπονται στο άρθρο 6 παράγραφος 1 στοιχείο α) του κανονισμού (ΕΚ) αριθ. 862/2007 ορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Μαρτίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 199 της 31.7.2007, σ. 23.
   
      ΠΑΡΑΡΤΗΜΑ
      
         Κατάλογος κατηγοριών των αιτιολογιών έκδοσης άδειας παραμονής
      
      1.   Αιτιολογίες σχετικά με τη δημιουργία και την επανένωση οικογενειών
      
      1.1.   Ακολουθεί υπήκοο της ΕΕ ως:
      
                  1.1.1.
               
               
                  Σύζυγος/Σύντροφος
               
            
                  1.1.2.
               
               
                  Τέκνο (ανήλικο/ενήλικο)
               
            
                  1.1.3.
               
               
                  Άλλο μέλος της οικογένειας
               
            1.2.   Ακολουθεί μη υπήκοο της ΕΕ ως:
      
                  1.2.1.
               
               
                  Σύζυγος/Σύντροφος
               
            
                  1.2.2.
               
               
                  Τέκνο (ανήλικο/ενήλικο)
               
            
                  1.2.3.
               
               
                  Άλλο μέλος της οικογένειας
               
            2.   Αιτιολογίες σχετικά με την εκπαίδευση και τις σπουδές
      
      2.1.   Σπουδαστής [σύμφωνα με τον ορισμό του άρθρου 2 στοιχείου β) της οδηγίας 2004/114/ΕΚ του Συμβουλίου, της 13ης Δεκεμβρίου 2004, σχετικά με τις προϋποθέσεις εισδοχής υπηκόων τρίτων χωρών με σκοπό τις σπουδές, την ανταλλαγή μαθητών, την άμισθη πρακτική άσκηση ή την εθελοντική υπηρεσία (1)]
      2.2.   Άλλες αιτιολογίες εκπαιδευτικού χαρακτήρα
      3.   Αιτιολογίες σχετικά με έμμισθες δραστηριότητες
      
      3.1.   Εργαζόμενος υψηλής ειδίκευσης
      3.2.   Ερευνητής [σύμφωνα με τον ορισμό του άρθρου 2 στοιχείο δ) της οδηγίας 2005/71/ΕΚ του Συμβουλίου, της 12ης Οκτωβρίου 2005, σχετικά με ειδική διαδικασία εισδοχής υπηκόων τρίτων χωρών για σκοπούς επιστημονικής έρευνας (2)]
      3.3.   Εποχιακά εργαζόμενος
      3.4.   Άλλες έμμισθες δραστηριότητες
      4.   Άλλες αιτιολογίες
      
      4.1.   Καθεστώς διεθνούς προστασίας
      4.2.   Μόνο παραμονή
      4.3.   Άλλες αιτιολογίες
      
         (1)  EE L 375 της 23.12.2004, σ. 12.
      
         (2)  EE L 289 της 3.11.2005, σ. 15.